Diari Oficial de la Generalitat Valenciana


Sumari del DOGV 8868, del 28-07-2020 (2020/6067)

RESOLUCIÓ de 25 de juny de 2020, de la Conselleria de Sanitat Universal i Salut Pública, per la qual es convoquen cinc beques per a la realització de pràctiques professionals en la Direcció General de Règim Econòmic i Infraestructures.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8868

Data del DOGV
:   28-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/6067


Data del document
:   25-06-2020

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 25 de juny de 2020, de la Conselleria de Sanitat Universal i Salut Pública, per la qual es convoquen cinc beques per a la realització de pràctiques professionals en la Direcció General de Règim Econòmic i Infraestructures. [2020/6067]  
Mitjançant l'Ordre 8/2017, de 30 d'agost, de la Conselleria de Sanitat Universal i Salut Pública (DOGV 8122, 07.09.2017), s'estableixen les bases reguladores de concessió de beques per a la realització de pràctiques professionals en les Direccions Generals amb competències en matèria de recursos econòmics i humans. L'article 2, punt 2 de la citada ordre estableix que la convocatòria de les subvencions es realitzarà mitjançant resolució de la persona titular de la Conselleria amb competències en matèria de sanitat.  
La subvenció convocada mitjançant aquesta resolució, està recollida en el Pla Estratègic de Subvencions de la Conselleria de Sanitat Universal i Salut Pública, per al període 2020-2023, aprovat per resolució de la consellera de Sanitat Universal i Salut Pública, de 20 de gener de 2020.  
  
De conformitat amb l'assenyalat en el Decret 128/2017, de 29 de setembre, la subvenció que ens ocupa no precisa notificació a la Comissió Europea al no reunir els requisits de l'article 107 del Tractat de Funcionament de la Unió Europea, ja que, en raó de la qualitat de la persona beneficiària i de l'objecte de les beques, aquestes accions subvencionables no afecten la competència, ni als intercanvis comercials entre els estats membres, i tampoc afavoreixen a determinades empreses o produccions.  
Per no suposar un avantatge econòmic, ja que la persona beneficiària de la mateixa no desenvolupa activitats econòmiques en les quals puga oferir béns o serveis en el mercat, no donant lloc a falsejament de la competència.  
En virtut de les facultats que em confereix el Decret 93/2018, de 13 de juliol, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública, i de conformitat amb el que s'estableix en els articles 160.4.b. i 166 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, i segons el que s'estableix en el Decret 132/2009, de 4 de setembre, del Consell, pel qual es regula la concessió de beques, resolc:  
  
Primer. Objecte i beneficiaris  
1. Constitueix l'objecte de la present resolució convocar, mitjançant procediment de concurrència competitiva, la concessió de cinc beques, en matèries relacionades amb la gestió d'infraestructures sanitàries en la Direcció General de Règim Econòmic i Infraestructures.  
2. La convocatòria s'ajustarà a les bases reguladores aprovades en l'Ordre 8/2017, de 30 d'agost, de la Conselleria de Sanitat Universal i Salut Pública, per la qual s'aproven les bases reguladores de concessió de beques per a la realització de pràctiques professionals en la Direcció General de Règim Econòmic i Infraestructures.  
3. Podran ser beneficiaris d'aquesta subvenció aquells professionals que estiguen en possessió d'alguna de les titulacions oficials universitàries següents: llicenciatura o grau en dret, enginyeria industrial, o bé, títol universitari oficial de grau més títol de màster universitari que, d'acord amb els plans d'estudi vigents, habiliten per a exercir les activitats de caràcter professional relacionades amb les funcions d'enginyeria industrial, i arquitectura, o bé, títol universitari oficial de grau més títol de màster universitari que, d'acord amb els plans d'estudi vigents, habiliten per a exercir les activitats de caràcter professional relacionades amb les funcions d'arquitectura. De les cinc beques, una beca està destinada per a les persones titulades o graduades en Dret, dues beques per a persones titulades en Enginyeria Industrial i les altres dues per a persones titulades en Arquitectura. Cada sol·licitant només podrà presentar-se a una d'elles.  
4. Per a obtindre la condició de persona beneficiària de les beques hauran de reunir-se, al final de presentació de sol·licituds de la present convocatòria, els requisits que determina la base segona del Títol I, en l'Annex I de l'Ordre 8/2017, de 30 d'agost, de la Conselleria de Sanitat Universal i Salut Pública.  
Segon. Condicions de la concessió de la subvenció  
1. Les pràctiques es realitzaran en els serveis centrals de la Conselleria de Sanitat Universal i Salut Pública, a València.  
2. L'activitat pràctica a desenvolupar serà la relacionada amb la gestió de les infraestructures en el camp de l'arquitectura, l'enginyeria i el dret en l'àmbit d'actuació de la Subdirecció General d'Infraestructures, Aprovisionament i Contractació que pertany a la Direcció General de Règim Econòmic i Infraestructures.  
  
Tercer. Finançament i dotació econòmica  
1. Cada beca que contempla aquesta convocatòria té un import mensual brut de 1.067,09 ?, i es finançarà amb càrrec al programa pressupostari de la Conselleria de Sanitat Universal i Salut Pública 22.73.26.8163.93492 capítol 4, codi de línia comptable S4522000, dels Pressupostos de la Generalitat per al 2020 i el seu equivalent en el pressupost de la Generalitat de 2021, segons el següent desglossament:  
  
2020 2021 TOTAL  
16.006,35 - 48.019,05 - 64.025,40 -  
  
  
2. De conformitat amb l'article 17.1 i la disposició final segona del Decret 132/2009, de 4 de setembre, del Consell, pel qual es regula la concessió de beques, la quantitat inicial de percepció de beques, establida en 1.000 euros per la Resolució d'1 de novembre de 2009, del vicepresident segon del Consell i conseller d'Economia, Hisenda i Ocupació, s'ha d'incrementar anualment des de la data en què va ser determinada, aplicant el mateix increment global previst per a la despesa del sector públic, en les lleis de pressupostos de cada any. Com que, des de 2009 fins a 2018, aquesta despesa s'ha incrementat en un 0,3 % en 2010, i en un 1 % tant en 2016 com en 2017; atés que el Decret llei 3/2018, de 13 de juliol, del Consell i l'Acord de 3 d'agost de 2018 del Consell ha suposat un increment en les retribucions del personal en l'àmbit de la Generalitat d'un 1,25 %; sumat al fet que la Resolució de 12 de febrer de 2019, de la Conselleria d'Hisenda i Model Econòmic resolia establir en 1.064,49 euros la quantitat inicial de percepció, per a l'exercici 2019, de les beques sotmeses a l'àmbit d'aplicació del Decret 132/2009 i que l'Acord de 8 de novembre de 2019, del Consell, ha incrementat en un 0.25 %, respecte a les vigents a 31 de desembre de 2018, les retribucions del personal al servei del sector públic, amb efectes l'1 de juliol de 2019, la quantia bruta mensual de la beca serà de 1.067,09 euros. Aquesta quantitat haurà d'augmentar-se, si escau, aplicant-li el percentatge de l'increment del de la despesa del sector públic aprovat en els Pressupostos Generals de l'Estat per a l'exercici 2020. Sobre aquest import haurà de practicar-se la retenció corresponent a compte de l'Impost sobre la Renda de les Persones Físiques, així com la corresponent cotització a la Seguretat Social en els termes establits en el Reial decret 1493/2011, de 24 d'octubre, i les altres que, en el seu cas, pogueren correspondre.  
  
3. De conformitat amb el Reial decret 1493/2011, de 24 d'octubre, la quota empresa de la Seguretat Social de la persona adjudicatària de la present convocatòria es finançarà amb càrrec a la mateixa aplicació i codi de línia esmentats en el punt 1 d'aquest apartat, per l'import que s'establisca en la normativa vigent en la matèria.  
4. Amb la finalitat de maximitzar el període de formació de la persona beneficiària, en cas que l'inici de la beca siga posterior a la data indicada en el resolc quart, podran reajustar-se els imports previstos en els pressupostos corresponents, sempre que existisca crèdit adequat i suficient.  
  
Quart. Duració de les beques  
1. El període de duració de les beques començarà el dia que s'indique en la resolució de concessió de la present convocatòria, i tindrà una duració de fins a dotze mesos a comptar des del dia indicat en aquesta. La data de començament de la beca, en cap cas podrà ser anterior a l'1 d'octubre de 2020.  
2. Sense perjudici del que es preveu en el paràgraf precedent, la duració de les beques podrà prorrogar-se, mitjançant resolució expressa, fins a un període màxim de dotze mesos addicionals, sempre que existisca crèdit adequat i suficient en els pressupostos de la Generalitat per als exercicis als quals afecte la pròrroga i que el desenvolupament de l'activitat que s'estiga efectuant així ho requerisca o aconselle.  
  
Cinqué. Termini i forma de la sol·licitud  
1. El termini per a la presentació de les sol·licituds serà de 15 dies hàbils a comptar des de l'endemà a la publicació de la present resolució de convocatòria en el Diari Oficial de la Generalitat Valenciana.  
  
2. La forma de presentació de les sol·licituds i documentació acreditativa dels mèrits que ha d'acompanyar-se, es realitzarà i ajustarà a la base cinquena, capítol I del Títol III de l'Ordre 8/2017 de 30 d'agost de la Conselleria de Sanitat Universal i Salut Pública, això és, per via electrònica, tal com es descriu en aquesta base, sense perjudici de la normativa establida amb caràcter general sobre la presentació de sol·licituds davant les administracions públiques.  
  
Sisé. Dades de caràcter personal  
1. Les dades personals dels sol·licitants, recollits en el transcurs del procediment, seran inclosos en el fitxer de dades de caràcter personal denominat beques de pràctiques professionals de la Generalitat, creat per l'Ordre 3/2011, de 8 de novembre, de la Conselleria d'Hisenda i Administració Pública, en els termes i condicions que es recullen en la Llei orgànica 15/1999, de 13 de desembre, de protecció de dades de caràcter personal i en el Reial decret 1720/2007, de 21 de desembre, pel qual s'aprova el Reglament de desenvolupament de la referida Llei orgànica.  
2. Els titulars de les dades personals continguts en el fitxer automatitzat referenciat poden exercitar els seus drets d'accés, rectificació i cancel·lació de dades davant la Direcció General de Tecnologies de la Informació i les Comunicacions.  
  
Seté. Criteris de valoració de les sol·licituds  
Les sol·licituds presentades es valoraran conforme als criteris establits en la base tercera del Títol II de l'annex I de l'Ordre 8/2017, de 30 d'agost de la Conselleria de Sanitat Universal i Salut Pública. Una vegada valorats els primers quatre apartats del barem, es convocarà a la fase d'entrevista a les quinze persones que hagen obtingut les millors puntuacions en la suma d'aquests apartats.  
  
Huité. Comissió avaluadora  
De conformitat amb la base Huitena de l'Ordre 8/2017, de 30 d'agost de la Conselleria de Sanitat Universal i Salut Pública, es crearà una comissió avaluadora amb la següent composició:  
- Persona titular de la Subdirecció General en la qual s'integrarà la persona beneficiària de la beca.  
- Persona funcionària pública que realitza les funcions de secretària: Cap del Servei d'Infraestructures.  
- Cap del Servei de Coordinació i Planificació de Subministraments i Serveis Generals.  
- Tècnic del Servei d'Infraestructures.  
- Tècnic del Servei d'Infraestructures.  
  
Nové. Mitjans de publicació dels diferents tràmits  
D'acord amb la base Novena, punt 6 de l'Ordre 8/2017, de 30 d'agost de la Conselleria de Sanitat Universal i Salut Pública, les publicacions de relacions i llistats que determina el procés de selecció s'efectuaran en la seu electrònica o portal institucional de la Generalitat en internet (www.gva.es), així com en la pàgina web de la conselleria amb competències en matèria de sanitat i salut (www.san.gva.es).  
  
  
Dècim. Resolució, termini de resolució i notificació  
1. Segons el que s'estableix en la base de l'Ordre 8/2017, de 30 d'agost de la Conselleria de Sanitat Universal i Salut Pública, es delega en la persona titular de l'òrgan instructor del procediment per a dictar la resolució de concessió de la beca, havent-se d'indicar aquest extrem en la resolució.  
2. El termini màxim per a dictar i publicar la resolució serà de sis mesos, a comptar des de la data de publicació de la convocatòria, sense perjudici que puga ampliar-se en els termes previstos en l'article 23 de la Llei 39/2015, d'1 d'octubre, del procediment administratiu comú de les administracions públiques.  
3. La resolució de concessió es publicarà en el Diari Oficial de la Generalitat Valenciana, amb expressió de les bases, convocatòria, programa i crèdit pressupostari al qual s'imputen les beques atorgades, relació de les persones beneficiàries, quantitats concedides i finalitat d'aquestes. Tot això en virtut dels articles 18 i 20 de la Llei 38/2003, General de Subvencions. en ordre de puntuació, que no havent sigut adjudicataris de la beca conformen la bossa de reserva, segons s'estableix en el Decret 132/2009, del Consell.  
4. La publicació de la citada resolució assortirà els efectes de notificació a les persones interessades, d'acord amb el que es disposa en els articles 43 i 45 de la Llei 39/2015, d'1 d'octubre, del procediment administratiu comú de les administracions públiques, i s'inserirà la informació corresponent en la seu electrònica o portal institucional de la Generalitat en internet (https://sede.gva.es), així com en la pàgina web de la conselleria amb competències en matèria de sanitat i salut (www.san.gva.es).  
  
Onzé. Recursos  
La resolució de concessió de les beques que es dicte conforme a aquesta convocatòria posarà fi a la via administrativa, i contra aquesta es podrà interposar recurs potestatiu de reposició davant l'òrgan que la va dictar en el termini d'un mes a comptar des de l'endemà de la publicació, o bé directament, recurs contenciós administratiu ante la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació de la resolució, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Dotzé. Pagament i justificació de les beques  
A l'efecte del pagament i justificació de les beques s'estarà al que s'estableix en les bases Dinovena i Vintena de l'Ordre 8/2017, de 30 d'agost, de la Conselleria de Sanitat Universal i Salut Pública.  
  
Tretzé. Efectes  
La present resolució entrarà en vigor l'endemà de la seua publicació en el Diari Oficial de la Generalitat Valenciana.  
Contra aquesta resolució de convocatòria, que posa fi a via administrativa, es podrà interposar recurs contenciós administratiu, d'acord amb el que es preveu en l'article 46 de la Llei 29/1998, de 13 de juliol, reguladora de la jurisdicció contenciosa administrativa, dins del termini de dos mesos a comptar des de l'endemà a la seua publicació, davant la Sala contenciosa administrativa del Tribunal Superior de Justícia de la Comunitat Valenciana. També podrà interposar-se potestativament recurs de reposició davant la consellera de Sanitat Universal i Salut Pública en el termini d'un mes a comptar des de la citada data, tot això d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 25 de juny de 2020.- La consellera de Sanitat Universal i Salut Pública: Ana Barceló Chico.